L'Alcalde d'Alaquàs visita les obres dels poliesportiu del Terç financades amb el Pla Zapatero
27/03/2009

# L'Alcalde d'Alaquàs visita les obres dels poliesportiu del Terç financades amb el Pla Zapatero

*   27/03/2009
*   [Imprimir](#)
*   Compartir
*    https://www.alaquas.org/documento.asp?id\_do=11292

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11292%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%20visita%20les%20obres%20dels%20poliesportiu%20del%20Ter%C3%A7%20financades%20amb%20el%20Pla%20Zapatero)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11292/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11292/27032009img_4795_Form_4.jpg)](https://www.alaquas.org/ficheros/documentos/2009/2/11292/27032009img_4795_Form_10.jpg "<a href='https://www.alaquas.org/ficheros/documentos/2009/2/11292/27032009img_4795_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs visita les obres dels poliesportiu del Terç financades amb el Pla Zapatero</a>")

Les obres han començat aquest mes i estaran acabades abans de que concloga l'any

L'Alcalde d'Alaquàs, Jorge Alarte, ha realitzat aquest matí una visita a les obres de les instal·lacions esportives del Terç per tal de supervisar personalment l'estat dels treballs. Es tracta d'un projecte que serà finançat amb els 5,3 milions d'euros provinents del Fons d'Inversió Local per a l'Ocupació, més conegut com el Pla Zapatero.

L'Alcalde, acompanyat de la Regidora d'Urbanisme i dels tècnics responsables, ha volgut conèixer de primera mà els treballs que s'estan desenvolupant en aquest complexe esportiu. En la visita, Jorge Alarte ha destacat el bon ritme amb que s'estan produint aquestes actuacions i ha posat en valor el fet que aquest projecte haja facilitat l'accés al treball dels veïns i veïnes d'Alaquàs.

Tal i com preveu el Fons d'Inversió Local per a l'Ocupació, i donats els requisits exigits per l'Ajuntament d'Alaquàs, l'empresa adjudicatària de l'obra es va comprometre a contractar veïns i veïnes de la localitat que actualment estiguen en situació de desocupació. A més, aquests contractes ja han sigut gestionats i tramitats per l'agència del SERVEF més propera a Alaquàs. Concretament, el passat 5 de març, un total de 18 persones varen abandonar les llistes de l'atur per a treballar en aquesta obra.

El Projecte de Remodelació de les instal·lacions esportives del Terç d'Alaquàs preveu la construcció dels camps de futbol, dotant-los de gespa artificial, així com la projecció d'una pista d'atletisme i nous vestuaris per al Poliesportiu. L'empresa adjudicatària de l'obra ha plantejat també, entre altres millores, la construcció d'un edifici destinat a cafeteria, així com la reforma de les actuals grades, elements que no constaven en el projecte inicial i que seran executats a proposta d'aquesta empresa.